CELEX: 32020D1067
Language: da
Date: 2020-07-13 00:00:00
Title: Rådets afgørelse (EU) 2020/1067 af 13. juli 2020 om indgåelse af aftalen i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød

21.7.2020   
               
               
                  DA
               
               
                  Den Europæiske Unions Tidende
               
               
                  L 233/1
               
            
         RÅDETS AFGØRELSE (EU) 2020/1067
         af 13. juli 2020
         om indgåelse af aftalen i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, andet afsnit, litra a), nr. v),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende i betragtninger:
         
                     (1)
                  
                  
                     I overensstemmelse med Rådets afgørelse (EU) 2019/1864 (2) blev aftalen i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød (»aftalen«) undertegnet den 9. december 2019 med forbehold af dens indgåelse på et senere tidspunkt.
                  
               
                     (2)
                  
                  
                     Rådets afgørelse vedrører udelukkende Unionens handelspolitik og gennemfører den aftale, der følger af forhandlingerne inden for rammerne af artikel XXVIII i GATT 1994, en rettighed, som Unionen har i henhold til overenskomsten om oprettelse af Verdenshandelsorganisationen (WTO).
                  
               
                     (3)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød godkendes herved på Unionens vegne.
            Teksten til aftalen er knyttet til denne afgørelse.
         
         
            Artikel 2
            Formanden for Rådet afgiver på Unionens vegne den notifikation, der er omhandlet i aftalen (3).
         
         
            Artikel 3
            Denne afgørelse træder i kraft på dagen for undertegnelsen.
         
         
            Udfærdiget i Bruxelles, den 13. juli 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Godkendelse af 17.6.2020 (endnu ikke offentliggjort i EUT).
         
            (2)  Rådets afgørelse (EU) 2019/1864 af 24. oktober 2019 om undertegnelse på Unionens vegne af aftalen i form af brevveksling mellem Den Europæiske Union og Det Schweiziske Forbund i forbindelse med forhandlingerne i henhold til artikel XXVIII i GATT 1994 om ændring af Schweiz' WTO-indrømmelser for krydret kød (EUT L 289 af 8.11.2019, s. 1).
         
            (3)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.